Kristos

Kristos – mitochondrijų vidinės membranos išlinkimai. Šie membraniniai vingiai labai padidina vidinės membranos paviršiaus plotą, reikalingą svarbioms cheminėms reakcijoms vykti.

Mitochondrijos ląstelėje sintetina ATP, būtiną ląstelės gyvybinėms reakcijoms palaikyti. Vidinė membrana – svarbi energinių molekulių sintezės vieta, kur įsitvirtinę elektronų pernašos baltymai ir ATP’azės kompleksai, kurie sintetina ATP.

Dėl kristų vidinės membranos mitochondrijoje yra daug, joje telpa daug elektronų pernašos ir ATP sintazės kompleksų bei kitų svarbių struktūrų, todėl bendras mitochondrijos pajėgumas yra gerokai didesnis, nei būtų, jei vidinė mitochondrijos membrana būtų be kristų.

Ląstelė